1986 .....Die wêreld verskerp sy sanksies teen Suid-Afrika. Daar is bereken dat hierdie ekonomiese wurggreep die skatkis van die land tussen 1988 en 1990 meer as vier miljard dollar aan inkomste gekos het.
1990 .....Pres. F.W. de Klerk ontban die ANC en Mandela word ná 27 jaar op 11 Februarie uit die tronk vrygelaat. Die ANC en die blanke Nasionale Party begin spoedig met samesprekings oor die stigting van ’n veelrassige demokrasie in Suid-Afrika.
1995 .....Suid-Afrika se rugbytrots wen die Wêreldbeker toe die toernooi in ons land aangebied word. Mandela ontvang in die openbaar ’n spantrui van die kaptein, Francois Pienaar. Dit word as ’n hoogs simboliese gebaar van eenheid tussen swart en wit gesien.
2008 .....Suid-Afrikaners vier weke lank die nege dekades van “ons Madiba” rondom 18 Julie toe hy negentig jaar oud word. Kennelik verswak, maar vriendelik en waardig soos altyd, laat hy hom die groot ophef welgeval, en in ’n verjaardagtoespraak vra hy die ryk mense om die wêreld se armes te help. Die hoofvierings is in sy tuisstat Qunu, terwyl ’n groot konsert ter ere van hom word ook in Hyde Park, Londen, aangebied word.